Kui Te kõik arvate, et teate, milline on demokraatlik ja õiglane valimissüsteem, siis Te ilmselt eksite. Olen kindel, et Te peate selleks just meie - Eesti valimissüsteemi. See on loogiline, vaadates  seda, et ka nõukogude nomenklatuuri poolt oli loodud täpselt samasugune illusioon, tolleaegsest ainuõigest ja väga õiglasest valimissüsteemist ning ka siis oli rahva enamus sinisilmselt uskumas, et nad elavad tõelises õigusriigis. Seda, kui sügavalt olid läbi loputatud tolleaegsete inimeste ajud, me juba teame, aga kui sügavalt seda on tehtud antud hetkel meiega, kaasmaalased ja seda veel meie endi õigusriigis, sellest ei taha me aga kuidagi aru saada. Seda agame saame teada alles siis, kui meie  valimisseadusi põhjalikumalt lahkama asume. Me püüamegi nüüd saada selgust küsimustele, miks muudetakse meie demokraatlikus valimissüsteemis rahva tegelikku arvamust? Miks üldse on meie ja ka paljudes teistes nn."demokraatlikes" riikides kehtestatud 5% valimiskünnis ja milleks on vaja moonutada rahva poolt antud hääli ja valimistulemusi? Kui demokraatlik ikkagi on, võtta ära mandaat kandidaadilt või erakonnalt, kelle poolt on hääletanud peaaegu et 5% hääleõiguslikest kodanikest, kuid kellel sellest vajalikust, 5-st  protsendilisest valimiskünnisest ehk vaid mõned hääled puudu on jäänud ja milleks on vaja lisada need hääled just nendele kandidaatidele, kes neid tegelikuses küll ei saanud, kuid siiski ületasid selle piirava 5% valimiskünnise? Kui see on põhjendatav sellega, et arvestatakse siiski vaid enamuse soove ja kas Riigikogu peab ikka olema kellegi, ainult mingi ühe erakonna või nende poolt moodustatud koalitsiooni kontrolli all? Ehk ongi parem, kui seal on piisavalt palju erimeelseid jõude, just niipalju, et nende  olemasolu välistaks näiteks ka kahe-kolme erakonna äramoosimise, mis iganes eesmärgil ja kelle iganes poolt.